iraklixyz/georgian-wikipedia-cleaned huggingface dataset:
ჩიუაუის მუნიციპალიტეტი

ჩიუაუის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 937,674 ადამიანს შეადგენს, რაც 2010 წლის მაჩვენებელთან შედარებით 14.4 %-ით მეტია. მუნიციპალიტეტის ფართობია 8,393.34 კმ². მოსახლეობის სიმჭიდროვეა 111.7 ადამიანი კმ²-ზე. ტერიტორია ჩიუაუის შტატის შემადგენლობაში 1821 წლის 7 აგვისტოს შევიდა. მუნიციპალიტეტის ადმინისტრაციული ცენტრია ჩიუაუა. სახელწოდება შეიძლება მომდინარეობდეს ნაუატლის სიტყვიდან სიკაუა, რაც „მშრალ ან ქვიშიან საგანს“ აღნიშნავს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08019.
ჩინიპასის მუნიციპალიტეტი

ჩინიპასის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 6,222 ადამიანს შეადგენს, რაც 2010 წლის მაჩვენებელთან შედარებით 26.3 %-ით ნაკლებია. მუნიციპალიტეტის ფართობია 1,993.14 კმ². მოსახლეობის სიმჭიდროვეა 3.1 ადამიანი კმ²-ზე. ტერიტორია ჩიუაუის შტატის შემადგენლობაში 1844 წლის 21 ნოემბერს შევიდა. მუნიციპალიტეტის ადმინისტრაციული ცენტრია ჩინიპასი. სახელი ეწოდა რეგიონში მცხოვრები აბორიგენი ტომის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08020.
კორონადო (ჩიუაუა)

კორონადოს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 2,034 ადამიანს შეადგენს, რაც 2010 წლის მაჩვენებელთან შედარებით 10.9 %-ით ნაკლებია. მუნიციპალიტეტის ფართობია 1,893.45 კმ². მოსახლეობის სიმჭიდროვეა 1.1 ადამიანი კმ²-ზე. ტერიტორია ჩიუაუის შტატის შემადგენლობაში 1860 წლის 10 მაისს შევიდა. მუნიციპალიტეტის ადმინისტრაციული ცენტრია ვილია-კორონადო. სახელი ეწოდა ესტებან კორონადოს პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08014.
კოიამე-დელ-სოტოლი

კოიამე-დელ-სოტოლის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 1,230 ადამიანს შეადგენს, რაც 2010 წლის მაჩვენებელთან შედარებით 26.8 %-ით ნაკლებია. მუნიციპალიტეტის ფართობია 11,664.6 კმ². მოსახლეობის სიმჭიდროვეა 0.1 ადამიანი კმ²-ზე. ტერიტორია ჩიუაუის შტატის შემადგენლობაში 1844 წლის 21 ნოემბერს შევიდა. მუნიციპალიტეტის ადმინისტრაციული ცენტრია სანტიაგო-დე-კოიამე. სახელი ეწოდა მდინარე კოიამეს და ადგილობრივი წარმოების სასმლის, სოტოლის მიხედვით. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08015.
კუაუტემოკის მუნიციპალიტეტი (ჩიუაუა)

კუაუტემოკის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 180,638 ადამიანს შეადგენს, რაც 2010 წლის მაჩვენებელთან შედარებით 16.8 %-ით მეტია. მუნიციპალიტეტის ფართობია 3,613.21 კმ². მოსახლეობის სიმჭიდროვეა 50 ადამიანი კმ²-ზე. ტერიტორია ჩიუაუის შტატის შემადგენლობაში 1927 წლის 23 ივლისს შევიდა. მუნიციპალიტეტის ადმინისტრაციული ცენტრია კუაუტემოკი. სახელი ეწოდა აცტეკთა უკანასკნელი იმპერატორის, კუაუტემოკის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08017.
კუსიუირიაჩის მუნიციპალიტეტი

კუსიუირიაჩის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 5,099 ადამიანს შეადგენს, რაც 2010 წლის მაჩვენებელთან შედარებით 5.8 %-ით ნაკლებია. მუნიციპალიტეტის ფართობია 1,610.56 კმ². მოსახლეობის სიმჭიდროვეა 3.2 ადამიანი კმ²-ზე. ტერიტორია ჩიუაუის შტატის შემადგენლობაში 1823 წლის 19 ივლისს შევიდა. მუნიციპალიტეტის ადმინისტრაციული ცენტრია კუსიუირიაჩი. სახელწოდებოდა მომდინარეობს ტარაუმარას სიტყვიდან კუსიუირიაჩი . მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08018.
დელისიასის მუნიციპალიტეტი

დელისიასის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 150,506 ადამიანს შეადგენს, რაც 2010 წლის მაჩვენებელთან შედარებით 9.1 %-ით მეტია. მუნიციპალიტეტის ფართობია 533.92 კმ². მოსახლეობის სიმჭიდროვეა 281.9 ადამიანი კმ²-ზე. ტერიტორია ჩიუაუის შტატის შემადგენლობაში 1935 წლის 12 იანვარს შევიდა. მუნიციპალიტეტის ადმინისტრაციული ცენტრია დელისიასი. სახელი ეწოდა დელისიასის ძველი მამულის მიხედვით, რომელიც მდიდარი იყო ვენახებითა და ბამბის პლანტაციებით. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08021.
ლოტოკო

ლოტოკო — სახლის პირობებში გამოხდილი ალკოჰოლური სასმელი კონგოს დემოკრატიული რესპუბლიკიდან.

ლოტოკო, როგორც წესი, სიმინდისგან მზადდება, თუმცა ზოგჯერ სიმინდს მანიჰოტით ან ბანანით ცვლიან. სიმინდს ჭრიან და ადუღებენ, სანამ პიურის მსგავსი მასა არ გახდება. ამ მასას შემდეგ კიდევ ერთხელ ადუღებენ და ხდიან დაჭრილი ზეთის კასრების გამოყენებით. მიუხედავად იმისა, რომ ლოტოკო ოფიციალურად აკრძალულია ალკოჰოლის მაღალი შემცველობის (50%-ზე მეტი) გამო, მას ხშირად მაინც ამზადებენ და კონგოში „პეტროლს“ უწოდებენ.

ლოტოკოს მომზადება ძირითადად ქალი მწარმოებლებისთვის გარკვეულ ფინანსურ დამოუკიდებლობას უზრუნველყოფს.

ჯანმრთელობის რისკი
სიმინდის ღეროების ხისებრი ბირთვის გამო, ლოტოკოს მეთანოლის მაღალი შემცველობა აქვს, რაც ტოქსიკურია. მანიჰოტის ან ბანანისგან დამზადებული ლოტოკო იგივე რაოდენობის მეთანოლს არ შეიცავს.

ადგილობრივმა არასამთავრობო ორგანიზაციებმა შეშფოთება გამოთქვეს ამ სასმელის გამო. კინშასას თემებში ის 200-დან 300 ფრანკამდე ღირს, რაც სხვა ალკოჰოლთან შედარებით ძალიან იაფია. ასეთი დაბალი ფასი მის მავნე ზეგავლენას მიეწერება ჯანმრთელობაზე.
სუბდურალური ემპიემა

სუბდურალური ემპიემა — ცენტრალური ნერვული სისტემის ინფიცირებისას სუბდურალურ სივრცეში ჩირქის დაგროვება. კლინიკური გამოვლინებები მოიცავს გულყრას, ფოკალურ ნევროლოგიურ დეფიციტს, ცნობიერების უნებლიე დაქვეითებას, კომას. ჩირქის გავრცელება სუბდურალურ სივრცეში შეიძლება მოხდეს შუბლის წიაღიდან ან შემაერთებელი ვენებიდან. ჩვეულებრივ, დიაგნოზის დასმა ხდება რადიოლოგიური კვლევების საფუძველზე (კომპიუტერული ტომოგრაფია, მაგნიტურ-რეზონანსული გამოსახულება). მკურნალობა მოიცავს ჩირქგროვის ქირურგიულ ევაკუაციასა და ანტიბიოტიკოთერაპიას.
გაეროს უშიშროების საბჭოს რეზოლუცია 659

გაეროს უშიშროების საბჭოს რეზოლუცია 659, მიიღეს 1990 წლის 31 ივლისს, მოიხსენია თემასთან დაკავშირებული წინა რეზოლუციები, ასევე განიხილა გენერალური მდივნის მოხსენება გაეროს დროებითი ძალების შესახებ ლიბანში , რომელიც დამტკიცდა 426 (1978) რეზოლუციით. საბჭომ გადაწყვიტა -ის მანდატის გაგრძელება კიდევ ექვსი თვით - 1991 წლის 31 იანვრამდე.

შემდეგ საბჭომ ხელახლა ხაზი გაუსვა ძალების მანდატს და მოითხოვა გენერალურ მდივანს წარედგინა ანგარიში მიღწეულ პროგრესზე 425 (1978) და 426 (1978) რეზოლუციების განხორციელებასთან დაკავშირებით.
ელ-ტულეს მუნიციპალიტეტი

ელ-ტულეს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 1,448 ადამიანს შეადგენს, რაც 2010 წლის მაჩვენებელთან შედარებით 22.5 %-ით ნაკლებია. მუნიციპალიტეტის ფართობია 470.5 კმ². მოსახლეობის სიმჭიდროვეა 3.1 ადამიანი კმ²-ზე. ტერიტორია ჩიუაუის შტატის შემადგენლობაში 1859 წლის 22 თებერვალს შევიდა. მუნიციპალიტეტის ადმინისტრაციული ცენტრია ელ-ტულე. სახელი ეწოდა მექსიკური კვიპაროზის ( , ტულე) მიხედვით, რომელიც მუნიციპალიტეტის ტერიტორიაზე უხვად ხარობს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08064.
დოქტორ-ბელისარიო-დომინგესის მუნიციპალიტეტი

დოქტორ-ბელისარიო-დომინგესის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 2,456 ადამიანს შეადგენს, რაც 2010 წლის მაჩვენებელთან შედარებით 15.6 %-ით ნაკლებია. მუნიციპალიტეტის ფართობია 1,034.66 კმ². მოსახლეობის სიმჭიდროვეა 2.4 ადამიანი კმ²-ზე. ტერიტორია ჩიუაუის შტატის შემადგენლობაში 1823 წლის 19 ივლისს შევიდა. მუნიციპალიტეტის ადმინისტრაციული ცენტრია სან-ლორენსო. სახელი ეწოდა სენატორ ბელისარიო დომინგესის (1863-1913) პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08022.
გალეანა (ჩიუაუა)

გალეანის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 6,656 ადამიანს შეადგენს, რაც 2010 წლის მაჩვენებელთან შედარებით 13 %-ით მეტია. მუნიციპალიტეტის ფართობია 1,731.53 კმ². მოსახლეობის სიმჭიდროვეა 3.8 ადამიანი კმ²-ზე. ტერიტორია ჩიუაუის შტატის შემადგენლობაში 1829 წლის 21 სექტემბერს შევიდა. მუნიციპალიტეტის ადმინისტრაციული ცენტრია ერმენეხილდო-გალეანა. სახელი ეწოდა ერმენეხილდო გალეანას პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08023.
გომეს-ფარიასის მუნიციპალიტეტი (ჩიუაუა)

გომეს-ფარიასის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 7,023 ადამიანს შეადგენს, რაც 2010 წლის მაჩვენებელთან შედარებით 18.6 %-ით ნაკლებია. მუნიციპალიტეტის ფართობია 854.41 კმ². მოსახლეობის სიმჭიდროვეა 8.2 ადამიანი კმ²-ზე. ტერიტორია ჩიუაუის შტატის შემადგენლობაში 1951 წლის 15 დეკემბერს შევიდა. მუნიციპალიტეტის ადმინისტრაციული ცენტრია ვალენტინ-გომეს-ფარიასი. სახელი ეწოდა მექსიკის პრეზიდენტის, ვალენტინ გომეს ფარიასის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08025.
გრან-მორელოსი

გრან-მორელოსის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 2,448 ადამიანს შეადგენს, რაც 2010 წლის მაჩვენებელთან შედარებით 23.7 %-ით ნაკლებია. მუნიციპალიტეტის ფართობია 486.14 კმ². მოსახლეობის სიმჭიდროვეა 5 ადამიანი კმ²-ზე. ტერიტორია ჩიუაუის შტატის შემადგენლობაში 1823 წლის 19 ივლისს შევიდა. მუნიციპალიტეტის ადმინისტრაციული ცენტრია სან-ნიკოლას-დე-კარეტასი. სახელი ეწოდა ხოსე მორელოსის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08026.
გუაჩოჩის მუნიციპალიტეტი

გუაჩოჩის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 50,180 ადამიანს შეადგენს, რაც 2010 წლის მაჩვენებელთან შედარებით 1 %-ით მეტია. მუნიციპალიტეტის ფართობია 6,984.11 კმ². მოსახლეობის სიმჭიდროვეა 7.2 ადამიანი კმ²-ზე. ტერიტორია ჩიუაუის შტატის შემადგენლობაში 1963 წლის 9 იანვარს შევიდა. მუნიციპალიტეტის ადმინისტრაციული ცენტრია გუაჩოჩი. სახელწოდება ტარაუმარას ენაზე „ყანჩების ადგილს“ ნიშნავს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08027.
გვადალუპეს მუნიციპალიტეტი (ჩიუაუა)

გვადალუპეს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 4,237 ადამიანს შეადგენს, რაც 2010 წლის მაჩვენებელთან შედარებით 34.4 %-ით ნაკლებია. მუნიციპალიტეტის ფართობია 6,000.97 კმ². მოსახლეობის სიმჭიდროვეა 0.7 ადამიანი კმ²-ზე. ტერიტორია ჩიუაუის შტატის შემადგენლობაში 1855 წლის 17 მარტს შევიდა. მუნიციპალიტეტის ადმინისტრაციული ცენტრია გვადალუპე. სახელი ეწოდა გვადალუპეს ღვთისმშობლის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08028.
გვადალუპე-ი-კალვო

გვადალუპე-ი-კალვოს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 50,514 ადამიანს შეადგენს, რაც 2010 წლის მაჩვენებელთან შედარებით 5.6 %-ით ნაკლებია. მუნიციპალიტეტის ფართობია 9,649.92 კმ². მოსახლეობის სიმჭიდროვეა 5.2 ადამიანი კმ²-ზე. ტერიტორია ჩიუაუის შტატის შემადგენლობაში 1837 წლის 16 თებერვალს შევიდა. მუნიციპალიტეტის ადმინისტრაციული ცენტრია გვადალუპე-ი-კალვო. სახელი ეწოდა გვადალუპეს ღვთისმშობლისა და შტატის გუბერნატორის, ხოსე ხოაკინ კალვოს (1797-1838) პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08029.
იდალგო-დელ-პარალი

იდალგო-დელ-პარალის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 116,662 ადამიანს შეადგენს, რაც 2010 წლის მაჩვენებელთან შედარებით 9 %-ით მეტია. მუნიციპალიტეტის ფართობია 1,926.86 კმ². მოსახლეობის სიმჭიდროვეა 60.5 ადამიანი კმ²-ზე. ტერიტორია ჩიუაუის შტატის შემადგენლობაში 1821 წლის 7 აგვისტოს შევიდა. მუნიციპალიტეტის ადმინისტრაციული ცენტრია იდალგო-დელ-პარალი. სახელი ეწოდა მიგელ იდალგოს პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08032.
გერეროს მუნიციპალიტეტი (ჩიუაუა)

გერეროს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 35,473 ადამიანს შეადგენს, რაც 2010 წლის მაჩვენებელთან შედარებით 10.5 %-ით ნაკლებია. მუნიციპალიტეტის ფართობია 5,737.99 კმ². მოსახლეობის სიმჭიდროვეა 6.2 ადამიანი კმ²-ზე. ტერიტორია ჩიუაუის შტატის შემადგენლობაში 1826 წლის 5 იანვარს შევიდა. მუნიციპალიტეტის ადმინისტრაციული ცენტრია ვისენტე-გერერო. სახელი ეწოდა ვისენტე გერეროს პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08031.
ლიამინ ზერუალი

ლიამინ ზერუალი (; დ. 3 ივლისი 1941 — გ. 28 მარტი, 2026) — ალჟირელი პოლიტიკოსი, რომელიც ალჟირის მეექვსე პრეზიდენტი იყო 1994 წლის 31 იანვრიდან 1999 წლის 27 აპრილამდე.

ბიოგრაფია
იგი დაიბადა ბატნაში და 1957 წელს, 16 წლის ასაკში, შეუერთდა ეროვნულ-განმათავისუფლებელ არმიას, რათა ებრძოლა ალჟირში საფრანგეთის მმართველობის წინააღმდეგ. დამოუკიდებლობის მოპოვების შემდეგ მან წვრთნა გაიარა კაიროში (ეგვიპტე), შემდეგ მოსკოვში (საბჭოთა კავშირი, 1965-1966 წლებში) და ბოლოს პარიზში. 1975 წელს იგი სათავეში ჩაუდგა სამხედრო სკოლას ბატნაში, ხოლო 1981 წელს — შერშელის სამხედრო აკადემიას. ამის შემდეგ, 1982 წელს, იგი დაინიშნა თამანრასეტის სამხედრო რეგიონის სარდლად, 1984 წელს — მესამე სამხედრო რეგიონის სარდლად მაროკოს საზღვარზე, ხოლო 1987 წელს — კონსტანტინის სამხედრო რეგიონის მეთაურად. 1988 წელს მან გენერლის წოდება მიიღო, ხოლო 1989 წელს სახმელეთო ჯარების უფროსი გახდა.

არმიის რეორგანიზაციის წინადადებებთან დაკავშირებით პრეზიდენტ შადლი ბენჯედიდთან უთანხმოების შემდეგ, მან 1989 წელს დატოვა ეროვნული სახალხო არმია და მცირე ხნით რუმინეთში ელჩი გახდა. თუმცა, 1992 წლის იანვარში ბენჯედიდის იძულებითი გადადგომის შემდეგ, მისი კარიერული პერსპექტივები უფრო იმედისმომცემი გახდა. 1993 წლის ივლისში იგი თავდაცვის მინისტრი გახდა; 1994 წლის იანვარში იგი სახელმწიფო უმაღლესი საბჭოს ხელმძღვანელად დააწინაურეს. 1995 წლის ნოემბერში იგი არჩეულ იქნა პრეზიდენტად — თანამდებობაზე, რომელიც მომდევნო არჩევნებამდე ეკავა. მას ჰქონდა პოლიტიკური დიალოგის მომხრის რეპუტაცია და მხარს უჭერდა ალჟირის სამოქალაქო ომის ნაწილობრივ მოლაპარაკებების გზით გადაჭრას. 1994 წლის 25 დეკემბერს ზერუალმა უხალისოდ მისცა გატაცებულ -ის 8969 რეისს ალჟირის ტერიტორიის დატოვების უფლება მას შემდეგ, რაც ოთხმა გამტაცებელმა 3 მშვიდობიანი მოქალაქე მოკლა, მათ შორის საფრანგეთის საელჩოს შეფ-მზარეული.

მიუხედავად იმისა, რომ ზოგიერთები ზერუალს 2009 წლის საპრეზიდენტო არჩევნებში მონაწილეობისკენ მოუწოდებდნენ, 2009 წლის 14 იანვარს გამოქვეყნებულ განცხადებაში მან თქვა, რომ კენჭს არ იყრიდა; ამასთანავე, მან აღნიშნა, რომ პრეზიდენტ აბდელაზიზ ბუტეფლიკას მიერ მესამე ვადით კენჭისყრა დემოკრატიის ინტერესებში არ შედიოდა.

ზერუალმა ასევე უარი თქვა 2014 წლის საპრეზიდენტო არჩევნებში მონაწილეობაზე. 2019 წელს ზერუალმა განაცხადა, რომ მან უარით უპასუხა დაზვერვისა და უსაფრთხოების დეპარტამენტის ყოფილი ხელმძღვანელის, მოჰამედ მედიენის თხოვნას, სათავეში ჩასდგომოდა გარდამავალ მთავრობას პრეზიდენტ ბუტეფლიკას გადადგომის შემდეგ.

ჯილდოები
ეროვნული ჯილდო
ეროვნული ღირსების ორდენის დიდოსტატი
ღვიძლისმიერი ენცეფალოპათია

ღვიძლისმიერი ენცეფალოპათია (ასევე ცნობილი, როგორც ჰეპატური ენცეფალოპათია, პორტოსისტემური ენცეფალოპათია, მწვავე ჰიპერამონემიური ენცეფალოპათია ან ღვიძლისმიერი კომა) — ნერვული სისტემის პათოლოგიური მდგომარეობა, გამოწვეული ღვიძლის უკმარისობითა და პორტული ჰიპერტენზიით, რის შედეგადაც თავის ტვინში გროვდება ამიაკი. კლინიკური გამოვლინებები მოიცავს ძილ-ღვიძილის ციკლის შებრუნებას (ძილიანობა დღის განმავლობაში, სიფხიზლე ღამისას), მეხსიერების, მხედველობისა და კოორდინაციის დარღვევებს, ქცევით ცვლილებებს, გულყრასა და კომას. ღვიძლისმიერ ენცეფალოპათიაში გამოიყოფა 5 სტადია 0-დან 4-მდე, შესაბამისად, სიმძიმის მატებით, რომელთაგან 0-სას არ ვლინდება ფიზიოლოგიური ცვლილებები, ხოლო მე-4 სტადიისას აღინიშნება კომა. მაგნიტურ-რეზონანსულ გამოსახულებაზე აღინიშნება პათოლოგიური ცვლილებები თავის ტვინის სხვადასხვა მიდამოში: კუდიან ბირთვში, მკრთალ სფეროში, ჩენჩოში, შუა ტვინის წინა ნაწილში, კუნძულში, სარტყლისებრ ხვეულში, თალამუსში.
იაგუბ მამადოვი (პოლიტიკოსი)

იაგუბ ჯავად ოღლუ მამედოვი , ასევე ცნობილ როგორც იაგუბ მამადოვი. ( დ.3 მარტი, 1941) — აზერბაიჯანის პრეზიდენტის მოვალეობის შემსრულებელი, 1992 წლის 6 მარტიდან 14 მაისამდე და 18-დან 19 მაისამდე. ამჟამად მამედოვი ოპოზიციური პოლიტიკოსი, პროფესორი და მეცნიერია.

ადრეული ცხოვრება
მამედოვი დაიბადა 1941 წლის 3 მარტს, გადაბეის რაიონის სოფელ ალნაბათში. მან დაამთავრა აზერბაიჯანის სამედიცინო უნივერსიტეტის პედიატრიის ფაკულტეტი. მამედოვი აზერბაიჯანის სამედიცინო უნივერსიტეტის პროფესორია და 1966 წლიდან კითხულობს ლექციებს პათოფიზიოლოგიაზე. მისი სამეცნიერო კვლევა მოიცავს ლიმფოლოგიის ფუნდამენტური პრობლემების შესწავლას. მამედოვს 370 სამეცნიერო პუბლიკაცია აქვს გამოქვეყნებული.

პოლიტიკური კარიერა
აზერბაიჯანში პოლიტიკური არეულობის ფონზე, აზერბაიჯანის სამედიცინო უნივერსიტეტის მაშინდელი რექტორი, იაგუბ მამედოვი, 5 მარტს პარლამენტის რიგგარეშე სხდომაზე, რომელიც ეხებოდა ხოჯალის მასობრივ მკვლელობას აზერბაიჯანელი მშვიდობიანი მოქალაქეების მიმართ, აირჩიეს აზერბაიჯანის უმაღლესი საბჭოს თავმჯდომარედ, მას შემდეგ, რაც პარლამენტის თავმჯდომარემ, ელმირა გაფაროვამ, თანამდებობა დატოვა. 6 მარტს პრეზიდენტი აიაზ მიუტალიბოვი იძულებული გახდა გადამდგარიყო და იმდროინდელი აზერბაიჯანის კონსტიტუციის თანახმად, ახალ არჩევნებამდე პრეზიდენტის მოვალეობას პარლამენტის თავმჯდომარე იაგუბ მამადოვი ასრულებდა. აზერბაიჯანის პრეზიდენტის მოვალეობის შესრულებისას მამედოვი თეირანში შეხვდა სომხეთის მაშინდელ პრეზიდენტს .ლევონ ტერ-პეტროსიანს, ირანის შუამავლობით სამშვიდობო მოლაპარაკებების დაწყების მიზნით. 8 მაისს, როდესაც ტერ-პეტროსიანსა და მამადოვს შორის თეირანის კომუნიკეს ხელი მოეწერა, სომხურმა ძალებმა შუშა აიღეს. ინტერვიუებში მამადოვი ყოველთვის უარს ამბობდა შუშას დაკარგვაზე რაიმე პასუხისმგებლობის აღებაზე.

14 მაისს, პარლამენტმა მას ხოჯალის ხოცვა-ჟლეტის პასუხისმგებლობა მოუხსნა და ხელისუფლებაში დაბრუნდა ყოფილი პრეზიდენტი მუტალიბოვი, თუმცა 15 მაისს აზერბაიჯანის სახალხო ფრონტის მეთაურობით შეიარაღებული აჯანყების შედეგად იგი თანამდებობიდან გადააყენეს. იაკუბ მამედოვმა პარლამენტის თავმჯდომარის თანამდებობიდან 1992 წლის 18 მაისს გადადგა და მისი ადგილი ისა გამბარმა დაიკავა.
მეთანოლით მოწამვლა

მეთანოლით მოწამვლა — თავის ტვინის მწვავე ტოქსიკური ლეიკოენცეფალოპათიის ერთ-ერთი მიზეზი. მეთანოლი გვხვდება ისეთ ყოველდღიურად გამოყენებად პროდუქტებში, როგორიცაა სუნამო, მანქანის საწვავი, ანტიფრიზი და ა.შ. მეთანოლით მოწამვლისას აღინიშნება მხედველობის დარღვევა (მეთანოლით გამოწვეული ოპტიკური ნეიროპათია), კუჭ-ნაწლავის დაზიანების სიმპტომები, პარკინსონის დაავადებისათვის დამახასიათებელი მოძრაობის დარღვევები, გულყრა, კომა. მაგნიტურ-რეზონანსულ გამოსახულებაზე აღინიშნება ორმხრივი პათოლოგიური კერა ჩენჩოში, ზოგჯერ - მკრთალი სფეროს შიგნითა ნაწილში.
ჰემანგიობლასტომა

ჰემანგიობლასტომა — ცენტრალური ნერვული სისტემის კეთილთვისებიანი სისხლძარღვოვანი სიმსივნე. იშვიათად შეიძლება განვითარდეს თირკმელებში, ღვიძლსა და პანკრეასში. კლინიკური გამოვლინებები მოიცავს თავის ტკივილს, გულისრევას, ღებინებას, გულყრას, კოორდინაციის დარღვევას, პოლიციტემიას. ჰემანგიობლასტომა წარმოიქმნება ჰემანგიობლასტური, ანუ სისხლის უჯრედებისა და ენდოთელიოციტების წინამორბედი უჯრედებისგან. ისინი უმეტესად არის ნათხემის კარგად შემოსაზღვრული პათოლოგიური წარმონაქმნები კისტური ნაწილით, თუმცა, ასევე შეიძლება შეგვხვდეს ზურგის ტვინში, რაშის კუდში, ტვინის ღეროსა და ბადურაში. გენეტიკური წარმომავლობის მიხედვით, ჰემანგიობლასტომა შეიძლება იყოს სპორადული (კონკრეტული გამომწვევი მემკვიდრეობითი გენი უცნობია) ან ფონ-ჰიპელ-ლინდაუს დაავადების გამომწვევი გენის მუტაციით გამოწვეული (თანდაყოლილი). ამ უკანასკნელის დროს უმეტესად აღინიშნება მრავლობითი ჰემანგიობლასტომები ნათხემსა და ზურგის ტვინში. საჭიროების შემთხვევაში შესაძლებელია სიმსივნის ქირურგიული რეზექია, თუმცა, ფონ-ჰიპელ-ლინდაუს დაავადების შემთხვევაში, რეზექციის შემდეგ არსებობს რეციდივის მაღალი რისკი სპორადულთან შედარებით.
თავის ტვინის მალარია

თავის ტვინის მალარია — მალარიული ინფექციის ქალასშიგა გართულება, რომელიც ვითარდება ინფიცირებულების 2%-ში. კლინიკური გამოვლინებები მოიცავს თავის ტკივილს, გულყრას, გულისრევას, ღებინებას, ცნობიერების დათრგუნვას, ზურგის ტკივილს. ცერებრალური მალარიისას თავის ტვინში ვითარდება პეტექიური სისხლჩაქცევები, რაც გამოწვეულია კაპილარებისა და მცირე კალიბრის ვენების დახშობით პლაზმოდიუმით-ინფიცირებული ერითროციტებით. კოპიუტერულ ტომოგრაფიასა და მაგნიტურ-რეზონანსულ გამოსახულებაზე აღინიშნება იშემიის კერები თეთრ ნივთიერებაში ღრმად, ქერქში, ბაზალურ განგლიაში, თალამუსში, ნათხემსა და კორძიან სხეულში (ზოგჯერ მხოლოდ მის უკანა ნაწილში - მორგვში). მკურნალობა მოიცავს როგორც ანტიპარაზიტულ მედიკამენტებს, ასევე სიმპტომების მართვას (მაგ. ანტიკონვულსანტები).
მეტრონიდაზოლით მოწამვლა

მეტრონიდაზოლით მოწამვლა იწვევს ცენტრალური ნერვული სისტემის დაზიანებასა და პათოლოგიურ გამოვლინებებს პაციენტებში, რომლებიც იღებენ მეტრონიდაზოლს ბაქტერიული ან/და პარაზიტული ინფექციების სამკურნალოდ. უმეტესად ზიანდება ნათხემი და, შესაბამისად, ვითარდება წონასწორობის დარღვევები. სიმპტომები ასევე მოიცავს ცნობიერების დათრგუნვას, გულყრას, დიზართრიას (მეტყველების გაძნელება), თვალის მოძრაობის დარღვევებს, ჰემიპარეზს (სისუსტე სხეულის ერთ მხარეს). მაგნიტურ-რეზონანსულ გამოსახულებაზე უმეტესად (93-100%) აღინიშნება ორმხრივი პათოლოგიური კერა ნათხემში, ძირითადად - დაკბილულ ბირთვში. ასევე შეიძლება დაზიანდეს კორძიანი სხეული, შუა ტვინი, ხიდი, მოგრძო ტვინი. ჩვეულებრივ, მეტრონიდაზოლის შეწყვეტის შემდეგ სიმპტომები ქრება, თუმცა, იშვიათად (3%) ვითარდება ქრონიკული კოგნიტური დარღვევები.
კრეიტცფელდტ-იაკობის დაავადება

კრეიტცფელდტ-იაკობის დაავადება (ასევე ცნობილი, როგორც ქვემწვავე ღრუბლისებრი ენცეფალოპათია) — ფატალური ნეიროდეგენერაციული დაავადება, გამოწვეული პრიონებით - პათოლოგიური სტრუქტურის მქონე ცილებით. პრიონები "მრავლდება" ახლომდებარე ცილების სტრუქტურის ცვლილებით, რის შედეგადაც ისინი გროვდება ნეირონების გარშემო და იწვევს მათ სიკვდილს. კრეიტცფელდტ-იაკობის დაავადება შეიძლება იყოს თანდაყოლილი (მე-20 ქრომოსომის გენის მუტაციით გამოწვეული), სპორადული (კონკრეტული გამომწვევი მემკვიდრეობითი გენი უცნობია), შეძენილი (პრიონებით დაინფიცირებული ქსოვილის გადანერგვის ან დაინფიცირებული ძროხის ხორცის მიღების შედეგად). კლინიკური გამოვლინებები მოიცავს დემენციას, ფსიქიატრიულ დარღვევებს, მხედველობით ჰალუცინაციებს, წონასწორობისა და მოძრაობის დარღვევებს. დაავადება უმეტესად ფატალურად სრულდება პირველი კლინიკური გამოვლინებებიდან 1 წლის განმავლობაში. მაგნიტურ-რეზონანსულ გამოსახულებაზე აღინიშნება პათოლოგიური კერები თავის ტვინის ქერქში, ზოლიან სხეულსა (კუდიანი ბირთვი, ჩენჩო) და თალამუსში. არ არსებობს ეფექტური მკურნალობის მეთოდი - გამოიყენება მხოლოდ სიმპტომური თერაპია.
დენდი-უოკერის მალფორმაცია

დენდი-უოკერის მალფორმაცია (ინგ. - - . ასევე ცნობილი, როგორც დენდი-უოკერის სინდრომი) — ცენტრალური ნერვული სისტემის თანდაყოლილი სტრუქტურული მალფორმაცია. რადიოლოგიურ კვლევებზე (მაგნიტურ-რეზონანსული გამოსახულება, კომპიუტერული ტომოგრაფია) აღინიშნება ნათხემის ჭიის ჰიპოპლაზია, მეოთხე პარკუჭის კისტური გაფართოება და დიდი ზომის უკანა ფოსო. სიმპტომები უმეტესად ვლინდება სიცოცხლის პირველ წელს და მოიცავს თავის ტკივილს, გულისრევას, ღებინებას, გულყრას. გამომწვევ მიზეზად მიიჩნევა გენეტიკური და გარემო-ფაქტორები (ჩანასახის ინფიცირება ტერატოგენებით). ცოცხლადშობილების სიკვდილიანობა შეადგენს 70%-ს. მკურნალობა მოიცავს ჰიდროცეფალიისა და, შესაბამისად, მომატებული ქალასშიგა წნევის კონტროლს.
გადოლინიუმით მოწამვლა

გადოლინიუმით მოწამვლის შედეგად ზიანდება სხვადასხვა ორგანოთა სისტემები, მათ შორის: ცენტრალური ნერვული სისტემა, ძვლოვანი სისტემა, შარდ-სასქესო სისტემა და კანი. კლინიკური გამოვლინებები მოიცავს კოგნიტურ დარღვევას, ძვლებისა და კანის ტკივილს, დაბუჟებას, თავის ტკივილს, ატაქსიას. თავის ტვინში გადოლინიუმი უმეტესად გროვდება დაკბილულ ბირთვსა და გამჭვირვალე სფეროში, რა უბნებშიც მაგნიტურ-რეზონანსულ გამოსახულებაზე აღინიშნება პათოლოგიური კერები. მკურნალობა მოიცავს გადოლინიუმის შემცველი ნაერთების (მაგ. რადიოლოგიური კვლევებისას გამოყენებული კონტრასტი) მიცემის შეწყვეტას, სიმპტომურ თერაპიასა და ზოგიერთ შემთხვევაში - ქელატურ თერაპიას, რა დროსაც გამოიყენება იონური აგენტები, რომლებიც იერთებს მეტალებს (მაგ. გადოლინიუმს).